U Policijskoj upravi varaždinskoj potvrdili su da se provodi kriminalističko istraživanje u vezi s poduzećem Coning, tvrtke Radimira Čačića.

Podsjetimo, upravu i nadzorni odbor prijavili su sami radnici koji nisu dobili već osam plaća pa su stupili u štrajk. Potražuju više od 10 milijuna kuna bruto.

– Prijavu je uime radnika tvrtke Coning d.d., Coning Ecogradnje, Coneca i Congame podnio regionalni povjerenik Sindikata graditeljstva Hrvatske Mladen Zemljić. Prijavljene su sve uprave i nadzorni odbor koji je isti u tim tvrtkama Coning Grupe. Razlozi su netransparentnost, sumnjive prodaje nekretnina, neisplata plaća i neuplata doprinosa, Doprinose nam navodno nisu uplatili tri godine... Sve u svemu, prijavljeni su za loše gospodarenje i svjesno vođenje tvrtki u propast – kaže Srećko Vidaček, sindikalni povjerenik u Coningu.

Kaže da nisu vidjeli "krimovce" u tvrtki, da ih nitko nije zvao ni obavijestio o tome te nagađa da osobe koje se ispituju odlaze u policiju.

>>Fina odbila Čačića i drugi put, ne želi privremeno stati s ovrhom

>>Radnici u štrajk, Čačić upravljačka prava prenio na nećakinju